钦定古今图书集成/明伦汇编/官常典/第719卷 > 成三郎
## 钦定古今图书集成/明伦汇编/官常典/第719卷 > 成三郎

按《册府元龟》：三郎为左豹韬卫长上果毅。李孝逸之
讨徐敬业，以为前锋，军至高邮，为贼所陷，禽送江都。
贼党唐之奇诈告其徒曰：“此是贼帅李孝逸也。”将斩
之，三郎大呼曰：“我是果毅成三郎，不是将军李孝逸。
官军已至，四面合围，我死，妻子受荣；尔死，家口配没，
终不及我！”贼遂害之。